Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне**

**трансферттік баға белгілеу мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2015 жылғы 29 қазандағы Қазақстан Республикасының Кәсіпкерлік кодексіне:

1) 116-бапта:

3-тармақтың 5) тармақшасы алып тасталсын;

мынадай мазмұндағы 3-1 тармақпен толықтырылсын:

«3-1. Мемлекет халықаралық іскерлік операциялардағы және трансферттік баға белгілеу кезінде туындайтын халықаралық іскерлік операцияларға байланысты мәмілелердегі бағаларды реттейді;»;

2) 121-бап мынадай редакцияда жазылсын:

«121-бап. Халықаралық іскерлiк операциялардағы және халықаралық iскерлiк операцияларға байланысты мәмiлелердегі бағаларды реттеу

Қазақстан Республикасында трансферттік баға белгілеу кезінде туындайтын халықаралық іскерлiк операциялардағы және халықаралық iскерлiк операцияларға байланысты мәмiлелердегі бағаларды реттеу «Трансферттік баға белгілеу туралы» Қазақстан Республикасының Заңына сәйкес жүзеге асырылады.».

2. «Трансферттік баға белгілеу туралы» 2008 жылғы 5 шілдедегі Қазақстан Республикасының Заңына:

1) 2-бапта:

2) тармақша мынадай редакцияда жазылсын:

«2) бағалар ауқымы – осы Заңның 17-1-бабында белгiленген тәртiппен айқындалатын, салыстырымды экономикалық шарттарда «қол созу» қағидатына сәйкес айқындалған нарықтық бағалардың бірқатар мәндері;»;

10) тармақша мынадай редакцияда жазылсын:

«10) Қазақстан Республикасының аумағында жасалатын, халықаралық іскерлік операциямен тікелей өзара байланысты мәміле – нысанасы халықаралық іскерлік операциямен байланысты мәміле;»;

12) тармақшада «бағалар» деген сөзден кейін «(маржа, рентабельділік)» деген сөздермен толықтырылсын;

14) тармақша мынадай редакцияда жазылсын:

«14) маржаның ауқымы – осы Заңның 17-1-бабында көзделген тәртіппен айқындалатын салыстырымды экономикалық шарттарда «қол созу» қағидатына сәйкес айқындалған нарықтық маржаның бірқатар мәндері;»;

мынадай мазмұндағы 18-1), 18-2) және 18-3) тармақшалармен толықтырылсын:

«18-1) рентабельділік – осы Заңның 12-бабының 1-тармағында көрсетілген әдістерді қолдану үшін пайдаланылатын және бухгалтерлік есеп және (немесе) қаржылық есептілік деректері негізінде айқындалатын қаржылық көрсеткіш;

18-2) нарықтық рентабельділік – салыстырымды экономикалық шарттарда «қол созу» принципіне сәйкес айқындалатын тиісті нарықта қалыптасқан рентабельділік;

18-3) медианалық мән – тақ сандар жиынының ортасында орналасқан мән немесе жұп сандардың екі ортаңғы жиынының орташа арифметикалық мәні;»;

19) тармақша мынадай редакцияда жазылсын:

«19) рентабельділік ауқымы – осы Заңның 17-1-бабына сәйкес айқындалатын салыстырымды экономикалық шарттарда «қол созу» принципіне сәйкес айқындалған нарықтық рентабельділіктің бірқатар мәндері;»;

20) тармақша алып тасталсын;

25) тармақшадағы «бағалар» деген сөзден кейін «(маржа, рентабельділік)» деген сөздермен толықтырылсын;

31) тармақша мынадай редакцияда жазылсын:

«31) халықаралық іскерлік операциялар – мәміленің бір қатысушысы Қазақстан Республикасында тіркелмеген бейрезидент және мәміленің екінші қатысушысы Қазақстан Республикасының резиденті немесе тұрақты мекеме арқылы Қазақстан Республикасында қызметін жүзеге асыратын бейрезидент болып табылатын мәмілелер, сондай-ақ Қазақстан Республикасы резиденттерінің Қазақстан Республикасы аумағының шегінен тыс жерлерде жасаған мәмілелері;»;

2) 3-бапта:

1-тармақтың 2) тармақшасының төртінші абзацындағы «бірімен жасалатын халықаралық іскерлік операциялармен тікелей өзара байланысты мәмілелер бойынша жүзеге асырылады.» деген сөздер «бірімен;» деген сөзбен ауыстырылсын;

1-тармақтың 2) тармақшасы мынадай мазмұндағы бесінші абзацпен толықтырылсын:

«мәміле тараптарында корпоративтік табыс салығының әртүрлі мөлшерлемесі бар тараптардың бірімен жасалған халықаралық іскерлік операциялармен тікелей өзара байланысты мәмілелер бойынша жүзеге асырылады.»;

3 және 4-тармақтар алып тасталсын;

3) 5-1-баптың 2-тармағы алып тасталсын;

4) 7-бапта:

тақырыптағы «Халықаралық топқа қатысушы ұсынатын» деген сөздер алып тасталсын;

1-тармақтың бірінші бөлігі мынадай редакцияда жазылсын:

«1. Трансферттік баға белгілеу бойынша есептілік мынадай есептіліктің түрлерінен тұрады:

1) жергілікті;

2) негізгі;

3) еларалық.»;

2-тармақ алып тасталсын;

3-тармақтың бірінші бөлігі мынадай редакцияда жазылсын:

«3. Мәмілеге қатысушы және (немесе) халықаралық топқа қатысушы мәліметтердің толық емес екенін, ұсынылған есептілікті толтыруда дәлсіздіктерді не қателерді анықтаған жағдайда осындай қатысушы жаңартылған ақпаратты ескере отырып, түзетілген есептілікті ұсынуға міндетті.»;

4-тармақта «Халықаралық» деген сөздің алдынан «Мәмілеге қатысушының және (немесе)» деген сөздермен толықтырылсын;

5) 7-1-бапта:

1-тармақта:

«Халықаралық топқа қатысушы» деген сөздер «Мәмілеге қатысушы» деген сөздермен ауыстырылсын;

мынадай мазмұндағы екінші бөлікпен толықтырылсын:

«Жергілікті есептілік, осы Заңның 11-бабының 16) – 20) тармақшаларына сәйкес өзара байланысты тараптар айқындаған тұлғалармен жасалған мәмілелерді қоспағанда, осы Заңның 3-бабының 1-тармағында көрсетілген өзара байланысты тараптар жасаған мәмілелер бойынша ұсынылады.»;

2-тармақ алып тасталсын;

3-тармақ мынадай редакцияда жазылсын:

«3. Осы баптың ережелері, осы Заңның 11-бабының 16) – 20) тармақшаларына сәйкес өзара байланысты тараптар айқындаған тұлғалармен жасалған мәмілелерді қоспағанда, есепті қаржы жылында осы Заңның 3-бабының 1-тармағында көрсетілген мәмілелерді өзара байланысты тараптармен жасаған және түсімінің мөлшері есепті қаржы жылының алдындағы қаржы жылы үшін өзінің қаржылық есептілігіне сәйкес республикалық бюджет туралы заңда белгіленген және есепті қаржы жылының алдындағы жылдың 1 қаңтарында қолданыста болатын кемінде бес миллион еселенген айлық есептік көрсеткіштен кем болмайтын мәмілеге қатысушыға қолданылады.»;

6) 10-бапта:

1-тармақтағы «Тексеру жүргізу барысында бағалар ауқымы ескеріле отырып, мәміле бағасының нарықтық бағадан ауытқу фактісі анықталған кезде, уәкілетті органдар» деген сөздер «Тексеру жүргізу барысында бағалар ауқымы ескеріле отырып, мәміле бағасының нарықтық бағадан және (немесе) мәмілеге қатысушы рентабельділігінің рентабельділік ауқымынан ауытқу фактісі анықталған кезде, уәкілетті орган» деген сөздермен ауыстырылсын;

5-тармақта:

бірінші абзацтағы «орташа мәні» деген сөздер «бағалар ауқымындағы медиандық мәні» деген сөздермен ауыстырылсын;

мынадай мазмұндағы жаңа 5-1-тармақпен толықтырылсын:

«5-1. Мәміле бағасының ақпарат көзінде көрсетілген бағалар ауқымындағы медиандық мәні ретінде айқындалған нарықтық бағадан ауытқуы кезінде өзара байланысты тараптармен жасалған мәмілелер бойынша салық салу объектілеріне және (немесе) салық салумен байланысты объектілерге түзетуді жүргізілген салықтық тексеру нәтижелері бойынша уәкілетті орган жасайды.»;

11-тармақта:

«бюджетке төленетін басқа да міндетті төлемдердің сомалары» деген сөздерден кейін «бағалар ауқымы және (немесе) рентабельділік ауқымы пайдаланып отырып есептеледі және» деген сөздермен толықтырылсын;

«қосымша салық есептілігін ұсыну жолымен» деген сөздер «уәкілетті органға ұсынылатын тиісті салық есептілігі көрсетіле отырып» деген сөздермен ауыстырылсын;

12-тармақ мынадай редакцияда жазылсын:

«12. Қатысушылары жеңілдікті салық салынатын мемлекетте тіркелген салық салу объектілеріне және салық салумен байланысты объектілерге түзету мынадай тәртіппен:

1) осы Заңның 12-бабы 1-тармағының 1) тармақшасында көрсетілген әдісті қолдану кезінде осы Заңның 13-бабы 5-тармағының ережелері ескерілмей;

2) осы Заңның 12-бабы 1-тармағының 2), 3) және 5) тармақшаларында көрсетілген әдістерді қолдану кезінде жеңілдікті салық салынатын мемлекетте тіркелген мәміле қатысушының рентабельділігі ескерілмей жасалады.»;

7) 11-бапта:

15) тармақша алып тасталсын;

мынадай мазмұндағы 16), 17), 18), 19) және 20) тармақшалармен толықтырылсын:

«16) тұлға өнімнің бастапқы құнының (немесе өзіндік құнының) жиынтығында 50 %-нан астамын құрайтын төлемдерді жүргізуге тиіс басқа тұлғаның және оның өзара байланысты тараптың материалдық емес активтерін және (немесе) зияткерлік меншік құқықтарын пайдалана отырып өнімді өндіретін немесе сататын;

17) тұлға және (немесе) оның өзара байланысты тарабы дайын өнімді өндіру үшін басқа тұлға пайдаланатын шикізаттың, материалдардың немесе бастапқы өнімнің жалпы құнының (негізгі құралдардың амортизациялық шығыстарын есептемегенде) 50 %-дан астамын жеткізетін;

18) тұлға және (немесе) оның өзара байланысты тарабы басқа тұлғаның халықаралық іскерлік операциялар болып табылатын мәмілелер бойынша есепті күнтізбелік жыл үшін түсімінің 50 %-дан астамын қалыптастыратын;

19) тұлғалардың бірі тәуелсіз халықаралық қаржы ұйымы немесе шет мемлекеттің мемлекеттік мекемесі болып табылатын жағдайларды, сондай-ақ тұлғалардың бірі Қазақстан Республикасында немесе шет мемлекетте банк операцияларын жүзеге асыруға берілген мемлекеттік лицензиясы бар жағдайларды қоспағанда, мәміле жасалған немесе мәміленің негізгі талаптары қайта қаралған күні басқа тұлға алдындағы жалпы берешегі меншікті капиталдың 50 %-нан немесе есепті күнтізбелік жылдың соңындағы қарыздың жалпы сомасының кемінде 10 % асатын тұлғаға басқа тұлға кепілдік беретін;

20) есепті күнтізбелік жыл ішінде тауарларды (жұмыстарды, көрсетілетін қызметтерді) сатып алу немесе сату кезінде компанияның агенті, дистрибьюторы немесе дилері ретінде айрықша құқықтар берілген тұлға қолданатын шарттарды қамтиды.

Құқықтардың ерекшелігі мәміле тараптарының арасындағы жазбаша келісімнен туындайды.

Осы баптың 16) – 20) тармақшаларында көзделген нормалар:

қаржылық есептілігі халықаралық қаржылық есептілік стандарттарына (бұдан әрі – ХҚЕС) сәйкес ашық қолжетімділікте жарияланатын және (немесе) Экономикалық ынтымақтастық және даму ұйымына (бұдан әрі – ЭЫДҰ) қатысушы елдердің қор биржаларында ұсынылған;

қаржылық есептілігі ХҚЕС-ке сәйкес ашық қолжетімділікте жарияланатын және (немесе) ЭЫДҰ-ға қатысушы елдердің қор биржаларында ұсынылған халықаралық топтың қатысушысы болып табылатын;

қаржылық есептілігін мәмілеге қатысушылар уәкілетті органға оның талап етуі бойынша сұрау салуды алған күннен бастап күнтізбелік 60 күннен кешіктірмей ұсынатын мәмілеге қатысушы-бейрезидентке қолданылмайды. Бұл ретте қаржылық есептілікті тәуелсіз аудиторлық компания растауы тиіс.»;

8) 12-бапта:

2-тармақ мынадай редакцияда жазылсын:

«2. Салыстырымды бақыланбайтын баға әдісін қолдану мүмкін болмаған жағдайда осы баптың 1-тармағында аталған әдістердің бірі қолданылады, ол жасалатын мәміленің нақты мән-жайлары мен шарттарын ескере отырып, мәміле бағасының нарықтық бағаларға сәйкестігі немесе сәйкес еместігі туралы неғұрлым негізделген қорытынды жасауға мүмкіндік береді.»;

мынадай мазмұндағы 3-тармақпен толықтырылсын:

«3. Тиісті әдісті таңдау негізді болуы тиіс, мұнда мәмілеге қатысушының мынадай жағдайларды:

1) жасалатын мәміленің сипаты ескеріле отырып, пайдаланылатын активтер мен болжанатын тәуекелдер ескеріле отырып, жасалатын операцияда әрбір қатысушы орындайтын функцияларды талдау жолымен айқындалатын әдісті таңдауын;

2) трансферттік баға белгілеудің таңдалған әдісін қолдану үшін қажетті дұрыс ақпараттың болуын;

3) салыстырымдылыққа әкелу үшін түзетулердің сенімділігін қоса алғанда, бақыланатын және бақыланбайтын операциялардың салыстырымдылық дәрежесін ескереді.»;

9) 13-бапта:

2-тармақта:

төртінші бөліктің алтыншы абзацындағы «жүз жиырма» деген сөздер «жүз жиырма үш» деген сөздермен ауыстырылсын;

алтыншы бөліктің 3) тармақшасындағы «мәмілеге қатысушылар» деген сөздерден кейін «, оның ішінде осы Заңның 11-бабының 16) – 20) тармақшаларына сәйкес өзара байланысты тараптар анықтамасына жататын мәмілеге қатысушылар» деген сөздермен толықтырылсын;

10) 14-бапта:

2 және 3-тармақтар мынадай редакцияда жазылсын:

«2. Шығындарды (шығыстарды) айқындау үшін тауарларды (жұмыстарды, көрсетілетін қызметтерді) өндіруге (сатып алуға) және (немесе) өткізуге жұмсалған шығындар (шығыстар), тасымалдау, сақтау, сақтандыру жөніндегі шығындар (шығыстар) және өзге де шығындар (шығыстар) ескеріледі.

Үстеме баға осы Заңның 17-1 және 17-2-баптарына сәйкес айқындалатын осы қызмет саласы үшін қалыптасқан рентабельділік ауқымын қамтамасыз ететіндей етіп айқындалады.

3. Қызметтің осы саласы үшін рентабельділік ауқымы салыстырымды экономикалық шарттарда осы Заңның 18-бабында көрсетілген ақпарат көздерінің негізінде айқындалады.»;

11) 15-бап мынадай редакцияда жазылсын:

«15-бап. Кейіннен өткізу бағасы әдісі

Кейіннен өткізу бағасының әдісі – бұл тауарлардың (жұмыстардың, көрсетілетін қызметтердің) нарықтық бағасы сатып алушы кейіннен өткізу (қайта сату) кезінде осындай тауарларды (жұмыстарды, көрсетілетін қызметтерді) өткізген және сатып алушы қайта сату кезінде шеккен шығындармен (шығыстармен) расталған (аталған сатып алушының сатушыдан тауарларды (жұмыстарды, көрсетілетін қызметтерді) сатып алған бағалары есепке алынбаған) бағаның, сондай-ақ оның рентабельділігінің арасындағы айырмашылық ретінде айқындалатын әдіс. Бұл ретте рентабельділік осы Заңның 17-1 және 17-2-баптарына сәйкес айқындалатын рентабельділік ауқымына сәйкес келуге тиіс.»;

12) 17-бап мынадай редакцияда жазылсын:

«17-бап. Таза пайда әдісі

1. Таза пайда әдісі мәмілеге қатысушының рентабельділігін салыстырымды экономикалық шарттардағы рентабельділік ауқымымен салыстыру арқылы қолданылады.

2. Таза пайда әдісін қолдану кезінде рентабельділіктің мынадай көрсеткіштері:

шығындардың операциялық рентабельділігі;

сатудың операциялық рентабельділігі;

активтердің операциялық рентабельділігі қолданылуы мүмкін.

Бұл ретте рентабельділік осы Заңның 17-1 және 17-2-баптарына сәйкес айқындалады.»;

13) мынадай мазмұндағы 17-1-баппен толықтырылсын:

«17-1-бап. Бағалар ауқымы мен рентабельділік (маржа) ауқымын айқындау тәртібі

1. Егер осы Заңның 13-бабында өзгеше көзделмесе, осы Заңның 12-бабы 1-тармағының 1), 2), 3) және 5) тармақшаларында көрсетiлген әдiстердi қолдану мақсатында бағалар ауқымы және (немесе) рентабельділік (маржа)ауқымы пайдаланылады, ол мынадай тәртіппен айқындалады:

1) көрсетілген әдістерді қолдану үшін пайдаланылатын нарықтық бағалар мәндерінің және (немесе) нарықтық рентабельділік (маржа) мәндерінің мөлшері бір мәнге тең болған жағдайда, ауқымы осындай нарықтық бағалар немесе рентабельділік (маржа) мәндеріне тең ретінде айқындалады;

2) көрсетілген әдістерді қолдану үшін пайдаланылатын нарықтық бағалар мәндерінің және (немесе) нарықтық рентабельділік (маржа) мәндерінің мөлшері үш мәннен аспаған жағдайда, ауқымы осындай нарықтық бағаларды және (немесе) нарықтық рентабельділікті (маржаны) қоса алғандағы ең төменгі мәннен бастап ең жоғары мәнге дейінгі ауқым ретінде айқындалады.

Осы тармақшаның мақсаттары үшін ақпарат көзінде жол арқылы екі мән ретінде көрсетілген баға ауқымы үш мәннен аспайтын ауқым ретінде де қабылданады;

3) көрсетілген әдістерді қолдану үшін пайдаланылатын нарықтық бағалар мәндерінің және (немесе) нарықтық рентабельділік (маржа) мәндерінің мөлшері төрт немесе одан да көп мәнге тең болған жағдайда, ауқымы нарықтық бағалардың немесе рентабельдiлiктiң (маржаның) пайдаланылатын мәндерi негiзiнде есептелген жиырма бесiншi және жетпiс бесiншi арасындағы процентильдi қоса алғандағы ауқым ретінде айқындалады.

2. Бағалар ауқымын есептеу үшін ақпараттың бір және сол көзіне сәйкес және пайдаланып отырып айқындалған нарықтық баға мәндері пайдаланылады.

3. Рентабельділік ауқымын есептеу үшін талданатын мәмілелер жасалған күнтізбелік жылдың тікелей алдындағы қатарынан күнтізбелік үш жыл үшін қаржылық деректер пайдаланылады.»;

14) мынадай мазмұндағы 17-2-баппен толықтырылсын:

«17-2-бап. Рентабельділікті айқындау тәртібі

1. Шығындардың жалпы рентабельділігі тауарларды (жұмыстарды, көрсетілетін қызметтерді) сатудан түскен жалпы пайданың сатылған тауарлардың (жұмыстардың, көрсетілетін қызметтердің) өзіндік құнына қатынасы ретінде айқындалады.

2. Сатудың жалпы рентабельділігі акциздерді және қосылған құн салығын есепке алмағанда тауарларды (жұмыстарды, көрсетілетін қызметтерді) сатудан түскен жалпы пайданың, тауарларды (жұмыстарды, көрсетілетін қызметтерді) сатудан түсетін түсімге қатынасы ретінде анықталады.

3. Шығындардың операциялық рентабельділігі тауарларды (жұмыстарды, көрсетілетін қызметтерді) сатудан түскен операциялық пайда сомасының сатылған тауарлардың (жұмыстардың, көрсетілетін қызметтердің) өзіндік құнына және тауарларды (жұмыстарды, көрсетілетін қызметтерді) сатуға байланысты коммерциялық және әкімшілік шығыстар сомасына қатынасы ретінде айқындалады.

4. Сатудың операциялық рентабельділігі акциздерді және қосылған құн салығын есепке алмағанда тауарларды (жұмыстарды, көрсетілетін қызметтерді) сатудан түскен операциялық пайда сомасының тауарларды (жұмыстарды, көрсетілетін қызметтерді) сатудан түсетін түсімге қатынасы ретінде айқындалады.

5. Активтердің операциялық рентабельділігі тауарларды (жұмыстарды, көрсетілетін қызметтерді) сатудан түскен операциялық пайда сомасының пайдаланылатын активтердің ағымдағы нарықтық құнына немесе пайдаланылатын активтердің ағымдағы нарықтық құны туралы ақпарат болмағанда – бухгалтерлік (қаржылық) есептілік деректеріне сәйкес активтердің құнына қатынасы ретінде айқындалады.».

2-бап. Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

**Президенті**